
I FORMÅL. 
§1 Fagutvalget heter Kjemisk Fagutvalg (KFU). Kjemisk Fagutvalg skal fremme studentenes interesser ved Kjemisk Institutt (KI) overfor Instituttet, Fakultetet og Universitetet i Oslo. 
Utvalgets virksomhet er ideell og har ikke næring som formål. Et eventuelt overskudd skal gå til å fremme KFUs formål. Utvalget baserer seg på frivillig engasjement, og er en 
partipolitisk og religiøst uavhengig organisasjon. 
II DEFINISJONER. 
§2 Med studentene menes personer tilhørende studieprogrammene tilknyttet Kjemisk Institutt, samt personer tilhørende studieprogram med obligatoriske kjemiemner tilsvarende mer enn 10 studiepoeng.
§3 Ved valgtidspunktet skal av styrets hovedmedlemmer minst 50% være
studenter ved studieprogrammer med programfestet krav til mer enn 10 studiepoeng i kjemi eller masterstudenter med emner i kjemi på studieplanen."

§4KFU består av 4-8 hovedmedlemmer. KFUs medlemmer har en funksjonstid på ett år og velges på vårsemesteret med supplering hvert høstsemester, da med funksjonstid frem til neste valgallmøte. 
§5 Hovedmedlemmer har møteplikt, tale-og stemmerett ved KFUs møter.
§6Studenter, jf. §2, har møte-og talerett ved KFU sine møter. 
III VALGALLMØTE 
§7 Valgallmøtet er høyeste organ for studentene ved Kjemisk Institutt. 
§8 Et valgallmøte innkalles med minst to ukes varsel på KFU sine oppslagstavler. 
§9 KFU skal innkalle til minst et valgallmøte hvert semester innen 15. februar på 
vårsemesteret, og innen 15. september på høstsemesteret. 
§10 Oppmøtte studenter (jf. §2) har stemmerett på et valgallmøte. 
§11 Valgallmøtet fatter beslutninger ved simpelt flertall, med unntak av vedtektsendringer som krever 2/3 flertall. 
§12 Valgallmøte kan innkalles: 
Når KFU krever det. 
Når minst 5 % av studentene (jf. §2) ved Instituttet krever det. 
Når Studentutvalget ved Fakultetet krever det. 
Når det fremgår av tidligere valgallmøtevedtak. 
§13 Dagsorden på valgallmøtet skal inneholde følgende punkter: 
Godkjenning av innkallelse. 
Godkjenning av dagsorden 
Valg av møteleder. 
Valg av referent/protokollfører. 
Valg av to personer til å underskrive protokollen. 
KFU sin orientering. 
Fremlegging av regnskap. 
Ev. valg av medlemmer til KFU. 
Ev. orientering om foreslåtte vedtektsendringer. 
Ev. vedtektsendringer. 
§14 KFU er bundet av valgallmøtets vedtak. 
IV ALLMØTE. 
§15 Et allmøte innkalles med minst en ukes varsel, innkallingen skjer som ved valgallmøte. 
§16 Dagsorden på allmøtet skal inneholde følgende punkter: 
Godkjenning av innkallelse. 
Godkjenning av dagsorden. 
Valg av møteleder 
Valg av referent/protokollfører. 
Orienteringssaker. 
V KJEMISK FAGUTVALG. 
§17 Mellom valgallmøtene er KFU studentenes høyeste organ på instituttet. 
§18 Kjemisk fagutvalg konstituerer seg selv etter valgallmøtet. Leder og Økonomiansvarlig skal være direkte valgt av valgallmøtet. 
§19 Det skal føres protokoll eller referat over KFUs møter. 
[bookmark: _GoBack]§20 Vedtak fattes normal med simpelt flertall. KFU kan ikke fatte vedtak dersom 50% av hovedmedlemmene ikke er tilstede. KFU kan ikke fatte vedtak om å supplere seg selv. §21 Dersom det ved en avstemming står likt, avgjør leder sin stemme. 
§22 KFU avgjør selv møtehyppigheten og forretningsorden. 
§23 KFU oppnevner eller innstiller studentrepresentanter til Instituttets utvalg og komiteer i den grad de ikke velges på annen måte. Jf. reglementet til det enkelte utvalg eller 
valgallmøtevedtak. KFU er ansvarlig for oppfølging av representative studentorgan på Instituttet. Representanter utnevnt av KFU som ikke utfører vervet på en tilfredsstillende måte, kan byttes ut i løpet av semesteret. 
§24 KFU skal holde kontakt med andre fagutvalg og Fakultetets studentutvalg. 
§25 KFU har ansvaret for områdene som er tildelt studentene i vestre fremblokk. Dette innebærer blant annet organisering av lesesalplasser og bokskap, og ansvar for andre ting som naturlig hører til et lesesalsområde, jmfr. egen avtale mellom KFU og Proton og MENAgeriet. 
VI IVERKSETTING OG ENDRINGER. 
§26 Vedtektsendringer trer i kraft etter valgallmøtets avslutning. 
§27 KFU kan gjøre redaksjonelle endringer av vedtektene med oppsettende virkning. Alle redaksjonelle endringer må godkjennes på første valgallmøte. 
VII UNNTAK. 
§28 Disse vedtektene viker for norske lover og forskrifter. 
§29 Dersom KFU ikke kan konstituere seg selv kan Kjemisk Institutt velge engasjerte studenter som representanter i styrer og utvalg inntil et nytt KFU er konstituert.
